‘ኳታር የህዳሴ ግድብ ግንባታን በገንዘብ ትደግፋለች’ የሚባለው ከእውነት የራቀ ነው
 ‘ኳታር የህዳሴ ግድብ ግንባታን በገንዘብ ትደግፋለች’ በሚል የሚናፈሰው ዜና ከእውነት የራቀ መሆኑን የውጭ ጉዳይ ሚኒስትር አስታወቀ፡፡የውጭ ጉዳይ ሚኒስቴር ቃል አቀባይ አቶ መለስ ዓለም ከአፍሮ ኤፍ ኤም ሬዲዮ ጋር ባደረጉት ቃለ ምልልስ እንገለጹት ፤ ‘ኳታር የህዳሴ ግድብ ግንባታን በገንዘብ ትደግፋለች’ በሚል የሚናፈሰው ዜና ከእውነት የራቀ መሆኑንና ግድቡ በመላ ኢትዮጵያውያን በእልህ የሚገነባ ፕሮጀክት ነው ።በቅርቡ የኢፌዲሪ ጠቅላይ ሚኒስትር አቶ ሃይለማሪያም ደሳለኝ በኳታር ያደረጉት ጉብኝ የሁለቱን አገራት ግንኙነት ከማጠናከር ባለፈ ከህዳሴ ግድብ ግንባታ ጋር የሚያያይዘው ምንም ምክንያት እንደሌለም አስታውቀዋል።ከህዳሴ ግድብ ጋር በተያያዘ የኢትዮጵያ አቋም ከላይኛው ተፋሰስ አገራት ጋር በጋራ መግባባት ልዩነቶችን መፍታት እንደሆነም አስረድተዋል።“ህዳሴ ግድብ የአፍሪካውያን ፕሮጄክት ነው፣ ይህ ግድብ በኢትዮጵያ፣ ግብጽና ሱዳን መካከል እንደ ድልድይ ሆኖ የሚያገለግል ነው” ሲሉም ገልጸዋል አቶ መለስ።ኢትዮጵያ ባለፉት 25 ዓመታት ከገለለ የውጭ ግንኙነት ፖሊሲ ወጥታ በዓለም አቀፍ ደረጃ ያደረገችው ዲፕሎማሲያዊ ጉዞ የሚታይ ውጤት እያስመዘገበ መሆኑን ነው ያመለከቱት ።የውጭ ጉዳይና አገራዊ ፖሊሲና ስትራቴጂ ኢትዮጵያን ከአፍሪካ ቀንድ አልፎ በአህጉራዊና በዓለም አቀፍ መድረኮች ተሰሚ አገር ለመሆን አስችሏታል።እንደ አቶ መለስ ገለጻ እንደ ሶማሊያ፣ ደቡብ ሱዳንና ሱዳን ባሉ አገራት ዘላቂ ሰላም ለማምጣት ኢትዮጵያ ያደረገችው አስዋጽኦ በአለም ዓቀፉ ማህበረሰብ ዘንድ ሞገስን አትርፎላታል።ኢትዮጵያ ግንኙነቷን ከጎረቦቶቿ ጀምራ፣ ከአፍሪካ፣ ከመካከለኛው ምስራቅ፣ ከአውሮፓ፣ ከአሜሪካና ከሩቅ ምስራቅ አገራት ጋር ወዳጅነት መመስረት መቻሏንም ገልጸዋል።አዲስ አበባ የአህጉራዊና አለም አቀፋዊ ተቋማት መቀመጫ መሆኗና የበርካታ አገራት ኤምባሲዎች መዲና መሆኗ ለኢትዮጵያ የዲፕሎማሲ ጉዞ የበኩሉን ሚና ተጫውቷልም ብለዋል።